**ЗАВЕРКИ**

В консулската служба могат да бъдат удостоверени датата, съдържанието и подписите на частни документи, които не подлежат на вписване и са представени от български или чужди граждани, ако документът е съставен на български език, както и да бъдат удостоверени верността на преписи и извлечения от документи, представени от български граждани. Удостоверяването на датата, съдържанието и подписа на частен документ, който не подлежи на вписване и е представен от чужд гражданин, се извършва само ако документът е предназначен да произведе действието си на територията на Република България.

В консулската служба не могат да бъдат заверени документи, подлежащи на вписване в Агенцията по вписванията, като декларация за отказ от вещни права, отказ от наследство и актове за прехвърляне на право на собственост.

* Заверка на декларация за пътуване на дете извън границите на Република България
* Прехвърляне на недвижим имот или учредяване на вещни права върху недвижим имот- пълномощното следва да се представи в консулската служба в два идентични екземпляра. Прави се заверка на подписа и на съдържанието на документа. Необходимо е да бъдат заверени и два броя от декларация по чл. 264, ал. 1 от ДОПК и декларация по чл. 25, ал. 8 от ЗННД. Декларациите могат да бъдат изтеглени [**ТУК**](http://www.mfa.bg/embassies/uploads/files/Germany/264%20Imot.pdf) и [**ТУК**](http://www.mfa.bg/embassies/uploads/files/Germany/25%20ZNND.docx).
* Прехвърляне на МПС- заверява се пълномощното, както и декларация по чл. 264, ал. 2 от ДОПК и декларация по чл. 25, ал. 8 ЗННД. Декларациите могат да бъдат изтеглени [**ТУК**](http://www.mfa.bg/embassies/uploads/files/Germany/264%20MPS.pdf) и [**ТУК**](http://www.mfa.bg/embassies/uploads/files/Germany/25%20ZNND.docx).

**БЪЛГАРСКО ГРАЖДАНСТВО**

Процедурите за възстановяване, придобиване и освобождаване от българско гражданство са описани на интернет страницата на Министерството на правосъдието (<http://www.justice.government.bg/76/>), откъдето можете да изтеглите образец на молба за придобиване, възстановяване или освобождаване от българско гражданство, образец на декларация при промяна на гражданството, както и списък на необходимите документи.

За подаване на документи в Консулството е **необходимо предварително запазване на час, което се осъществява посредством изпращане на мейл на** [**Consulate.Frankfurt@mfa.bg**](mailto:Consulate.Frankfurt@mfa.bg)**.** След успешното запазване на час се получава обратен отговор.

**ГРАЖДАНСКО СЪСТОЯНИЕ**

* Българските граждани, които се намират в чужбина, са длъжни в шестмесечен срок, след съставянето от местен орган на **акт за раждане на детето им**, да предоставят в съответната българска община легализирания акт за раждане, със заверен превод на български език.
* Българските граждани, които се намират в чужбина, са длъжни в шестмесечен срок, след съставянето на **акт за граждански брак** от местен орган по гражданско състояние, да предоставят в съответната българска община легализирания акт за сключен граждански брак, със заверен превод на български език.
* **Смъртен случай**с български гражданин, настъпил в чужбина, се регистрира в общината по постоянния адрес на починалото лицето в България. За целта оригиналният смъртен акт или заверен препис на документа, издаден от местен орган по гражданско състояние, със заверен превод на български език се предоставя от близките на починалия в шестмесечен срок на общината.

**СКЛЮЧВАНЕ НА БРАК В КОНСУЛСТВОТО**

Българските граждани, които планират да сключат граждански брак в  Консулство- Франкфурт следва да се снабдят със следните документи:

* медицинско удостоверение;
* удостоверение за раждане;
* документ за самоличност – на бъдещите съпрузи и свидетелите;
* удостоверение за семейно положение, издадено от общината по постоянен адрес в Република България.
* декларации, които лицата попълват преди брачната церемония.

За сключване на граждански брак в Консулството е **необходимо предварително запазване на час, което се осъществява посредством изпращане на мейл на** [**Consulate.Frankfurt@mfa.bg**](mailto:Consulate.Frankfurt@mfa.bg)**.** След успешното запазване на час се получава обратен отговор. Молбата за сключване на граждански брак може да бъде изтеглена [**ТУК**](http://www.mfa.bg/embassies/uploads/files/Germany/MOLBA%20GR%20BRAK-1.docx)**.**